MS «Bruvik» var bygd i 1949 som en lokalrutebåt av sjøbuss-type som trafikkerte ruter i Nordhordland. Ved levering fra Glommens mek. Verksted var skipets tonnasje 291 bruttoregistertonn. Hovedmaskinen er en sekssylindret Callesen dieselmotor med oppgitt ytelse 810 hestekrefter (bhp), noe som gir en marsjfart på 16 knop. MS «Bruvik» var sertifisert for 280 passasjerer i lokalfart, men har senere fått sertifiseringen redusert til 153 personer.